внос, не се прилага единичната цена, посочена в член 142 от Регламент за изпълнение (ЕС) 2015/2447 на Комисията
 8
 . Тя се заменя от стандартната стойност при внос, посочена в параграф 1.
 3. Ако за определен продукт с даден произход няма действаща стандартна стойност при внос, прилага се среднопретеглената стойност на стандартните стойности при внос, които са в сила за този продукт.
 4. За периодите на прилагане, определени в част А от приложение VII към Делегиран регламент (ЕС) 2017/xxx, стандартните стойности при внос остават в сила, докато не бъдат променени. Въпреки това те престават да се прилагат, когато на Комисията не е съобщена никаква средна представителна цена за две последователни седмици.
 Когато съгласно първа алинея за даден продукт не е в сила никаква стандартна стойност при внос, приложимата стандартна стойност при внос за този продукт е равна на последната средна стойност от стандартните стойности при внос.
 5. Чрез дерогация от параграф 1, когато не е било възможно да се изчисли фиксирана стойност при внос, не се прилага стандартна стойност при внос от първия ден на периодите на прилагане, определени в част А от приложение VII към Делегиран регламент (ЕС) 2017/xxx.
 6. Обменният курс, който е приложим за стандартната стойност при внос, е последният обменен курс, публикуван от Европейската централна банка преди последния ден на периода, за който се предоставят цените.
 7. Стандартните стойности при внос в евро се публикуват от Комисията в системата ТАРИК
 9
 .
 ГЛАВА VII
 Допълнителни вносни мита
 Член 39
 Налагане на допълнително вносно мито
 1. Върху продуктите и през периодите, фигуриращи в приложение VII към настоящия регламент, могат да бъдат приложени допълнителни вносни мита, предвидени в член 182, параграф 1 от Регламент (ЕС) No 1308/2013. Това допълнително вносно мито се прилага, ако количеството на който и да е продукт, пуснат в свободно обращение за един от периодите на прилагане, посочени в това приложение, надвишава праговия (критичен) обем за този продукт.
 2. За всеки от продуктите, изброени в приложение VII, и по време на посочените в това приложение периоди, държавите членки съобщават на Комисията подробностите за обемите, допуснати за свободно обращение, чрез използване на метода за наблюдение на преференциалния внос, определен в член 55 от Регламент за изпълнение (ЕС) 2015/2447.
 3. Допълнителното вносно мито се налага за количествата, допуснати за свободно обращение след датата на прилагането му, при условие че:
 a)
 тяхната митническа стойност, определена съгласно член 74 от Делегиран регламент (ЕС) 2017/xxx, води до налагането на най-високите специфични мита, приложими за вноса от въпросния произход; и
 б)
 вносът се осъществява в рамките на периода на прилагане на допълнителното вносно мито.
 Член 40
 Размер на допълнителното вносно мито
 Допълнителното вносно мито в съответствие с член 39 е една трета от митото, определено за въпросния продукт в Общата митническа тарифа.
 Въпреки това за продукти, ползващи вносни тарифни преференции по отношение на адвалорното мито, допълнителното вносно мито е една трета от специфичното мито за въпросния продукт, доколкото е приложим член 39, параграф 2.
 Член 41
 Освобождаване от допълнителното вносно мито
 1. Следните стоки са освободени от допълнителното вносно мито:
